**Язын бөреләнеп яфрак ярырга әзерләнгән агач белән әңгәмә.**

 Туган якка ямьле язлар килде, чүт-чүт итеп сайраган кошлар авазы тирә-якта яңгырап тора. Менә матур-матур, йомшак яшел яфраклар ярырга әзерләнгән агач озын керфекләрен ачты да, тирә-якка карап, мине күргәндәй:

-Нинди күркәм бу дөнья!-дип ишетелер-ишетелмәс кенә эндәште.

 Башта аптырап калдым. Яңгылыш ишетмәдемме дип уйладым. Тирә-якны да күзәттем. Берәрсе генә шаярмый микән дип. Һәм мин бу тавышка кызыгып, аңа җавап бирергә уйладым:

-Әйе, дөнья матур! Дускаем беренче тапкыр агач тавышын ишетәм, бигрәк матур яңгырый сүзләрең.

- Ә мин кешеләр тавышын бик еш ишетәм. Ә синең исемең ничек, чибәркәй?

-Алина.

-Ә-ә-ә. Бик матур исем. Ә минеке-Ак Каен. Кешеләр минем янга еш киләләр. Кайсысы моң-зарын түгә, кайсы шатлыгы белән бүлешә. И-и-и. Бик кызык та инде бу кешеләр дөньясы. Ә син нишләп килеп чыктың соң әле минем янга?

-Үзем дә нәрсә дип әйтергә дә белмим шул Ак Каен. Нәрсәдер тартты. Әллә яз сулышы, әллә инде саф һава. Чынлап әйткән дә мин агачлар арасында йөрергә, аларны күзәтергә яратам. Һәм шул ук вакытта берүзем генә калырга телим. Кырыңда бер кеше дә булмыйча, кулларыңны өскә күтәреп, сузылып, күзләрне йомып, тирән итеп тын алгач, бар нәрсә онытылып, сихри бер җирдә итеп үзеңне күз алдына китерәсең. Рәхәтләнеп ял итәм. Борчу-хәсрәтләремне онытам.

-И, Алина, син бик хыялый кыз икән. Синең белән сөйләшкәч үземнең авырткан җирләрем дә онытылып китте.

-Нәрсә булды сиңа Ак Каен?

-Нәрсә булсын инде матуркай. Синең кебек хыялыйлар гына килми бит безнең янга. Менә кара әле бу ботагыма.

 Башымны ирексездән әз генә күтәреп өскә карадым. Шул вакыт мин каен ботагыннан тамчы тамганын күреп алдым. Ул җәрәхәтле иде. Шул җирдән саркып тамчы тама. Мин аның ботагын кулым белән сыйпап куйдым. Кемдер, каен суы эчәсе килеп, пычак белән кисеп аны җәрәхәтләгән иде. Зифа каен өчен йөрәгем әрнеде, аны бик кызгандым һәм җәрәхәтле урынын сылап куйдым.

 Мине искә алып торгангамы, әңгәмәдәш –агачым күпмедер тынлыктан соң:

-Рәхмәт, Алина, бик акыллы кыз икәнсең. Башкалар да синең кебек булсалар, безгә, агачларга, әйбәтрәк булыр иде. Каеннарның кешеләргә бик зур файдасы.

-Дөрес каенкаем. Сезнең безгә китергән файдагыз искиткеч зур:кешеләр сулый торган һаваны чистартасыз, монда килгәннәр рәхәтләнеп ял итә, борчу-хәсрәтләрен оныта. Зифа каенга карап кеше үзендә көч туплый, сәламәтлеген ныгыта.

-Әйе, Алина. Моны барсы да белә, әмма ләкин белергә теләми кебек.

-Шулай шул ни өчендер үзгәртеп булмый кайбер кешеләрне. Шуңа карамастан каен дус берничә көннән бөтен тирә-якны ямьләндереп яфракларыгыз уяныр. Сезгә мәшәкатьле вакыт якынлаша. Әлегә караганда да нык булырга кирәк.

-Шулай. Хәзергә саубуллашыйк синең белән, Алина. Алдагы көннәрдә дә ачык, изге күңелле кыз булып кал.

-Рәхмәт Ак Каен!.

ВЫПОЛНИЛА

Фамилия Муратова

Имя Алина

Отчество Фларитовна

Класс 9

Школа\_МБОУ СОШ с.Имянликулево\_\_

Город (село)с. Имянликулево

Район Чекмагушевский

Ф.И.О. учителя Бигнова А.М.